Universis, etc., nos frater Guido humilis abbas Belle Vallis, ordinis Premonstratensis, Nivernensis diecesis, totusque ejusdem loci conventus salutem in domino. Notum vobis, etc., quamdam permutationem de re ad rem cum religiosis viris abbate et conventu S. Martini Eduensis in modum qui sequitur, videlicet: quod nos tradimus seu quasi tradidimus et titulo legitime permutationis concessimus et quittavimus predictis religiosis S. Martini et eorum monasterio et successoribus suis perpetuo, penitus et precise res inferius nominatas: videlicet tres partes bordelagiorum que habemus et habere poteramus et debebamus, nos religiosi predicti Belle Vallis, dou Rie, Doulat et Uley villis et parochiatibus de Moyes, videlicet decem octo quaternos seu boissellos avene ad mensuram de Molins (Engilbert), quatuor Gallinas, viginti et unum denarios..... Item tres partes campi partium ville Doulat, et undecim denarios censuales quos homines dicte ville debebant nobis. Item sextam partem campi partium terrarum ville de Uley et....... denarios censuales quos homines dicte ville Uley nobis debebant. Item decem et septem denarios censuales quos nobis debebant homines de Marsiaco Magno. Item triginta denarios..... Focu, Doucy et Mora, ejus cognata, filia Ligerii de Marsiaco Magno debebant nobis, a dictis religiosis S. Martini Eduensis et a suis successoribus de cetero perpetuo et pacifice possidendos pro rebus inferius nominatis, nobis et monasterio nostro et successoribus nostris in predicta permutatione antedictis concessis et quictatis perpetuo a predictis religiosis Sancti Martini Eduensis; videlicet pro omni et omnimodo jure, justitia, dominio, proprietate et saisina quod et quas qualicumque de causa ipsi religiosi S. Martini Eduensis habebant et habere poterant et debebant in heredibus dicti A la Chape de Bosco, deffuncti, in villa parochiali de Alimentone, et in tenementis eorum tam in pratis, terris, pascuis, etc. Itemque una quarta frumenti ad mensuram de Molins et una quarta avene ad mensuram costumalem quos habebant super tenementum et popinas dicte ville de Bosco et pro omnibus campi partibus et terris quem et quas habent ratione dicte ville de Bosco. Item pro uno boissello avene, tribus obolis et quarta parte unius galline de bordelagio quod habebant super tenementum de... Vauzelles, hominis nostri. Item et quatuor denariis censualibus quos habebant ratione prioratus de Commagny super quamdam domum que quondam fuit Morelli de Grangiis et nunc est Petri Maresilli de Molinis, sitam in villa de Molinis Angilbertorum et vico de Domo Dei inter domum Morelli de Unliaco, clerici, ex una parte, et muralia cujusdam domus que fuit quondam Regnerii de Nery et nunc est nostra, ex altera, et ante domum Segnini Lachonii, deffuncti, et domum Escorneaul de Molinis a nobis et successoribus nostris de cetero perpetuo et pacifice possidendis; promittentes nos religiosi Belle Vallis, sub obligatione bonorum monasterii, quod ad hec obligando renunciamus expresse in hoc facto exceptioni fori, doli, mali, etc. Actum in capitulo nostro anno domini millesimo ducentesimo octuagesimo secundo, die mercurii post festum Beati Petri ad vincula.